CELEX: C2007/315/29
Language: fi
Date: 2007-12-22 00:00:00
Title: Yhdistetyt asiat C-260/06 ja C-261/06: Yhteisöjen tuomioistuimen tuomio (neljäs jaosto) 8.11.2007 (Cour d'appel de Montpellierin (Ranska) esittämä ennakkoratkaisupyyntö) — Rikosoikeudenkäynnit, joissa vastaajina ovat Daniel Escalier (C-260/06) ja Jean Bonnarel (C-261/06) (Kasvinsuojeluaineet — Rinnakkaistuonti — Markkinoille saattamista koskevan luvan myöntämistä koskeva menettely — Hyväksyttävyys — Edellytykset — Suhteellisuusperiaatteen noudattaminen)

22.12.2007   
            
            
               FI
            
            
               Euroopan unionin virallinen lehti
            
            
               C 315/18
            
         Yhteisöjen tuomioistuimen tuomio (neljäs jaosto) 8.11.2007 (Cour d'appel de Montpellierin (Ranska) esittämä ennakkoratkaisupyyntö) — Rikosoikeudenkäynnit, joissa vastaajina ovat Daniel Escalier (C-260/06) ja Jean Bonnarel (C-261/06)
   (Yhdistetyt asiat C-260/06 ja C-261/06) (1)
   
   (Kasvinsuojeluaineet - Rinnakkaistuonti - Markkinoille saattamista koskevan luvan myöntämistä koskeva menettely - Hyväksyttävyys - Edellytykset - Suhteellisuusperiaatteen noudattaminen)
   (2007/C 315/29)
   Oikeudenkäyntikieli: ranska
   Ennakkoratkaisua pyytänyt tuomioistuin
   Cour d'appel de Montpellier
   Rikosoikeudenkäynnin asianosaiset pääasiassa
   Daniel Escalier (C-260/06) ja Jean Bonnarel (C-261/06)
   Oikeudenkäynnin kohde
   Ennakkoratkaisupyyntö — Cour d'appel de Montpellier — Kasvinsuojeluaineiden markkinoille saattamisesta 15.7.1991 annetun neuvoston direktiivin 91/414/ETY (EYVL L 230, s. 1) 28 ja 30 artiklan tulkinta — Kansallinen lainsäädäntö jossa edellytetään, että maanviljelijän, joka harjoittaa yksinomaan maatilansa tarpeisiin tarkoitetun sellaisen kasvinsuojeluaineen tuontia, joka on peräisin jostakin toisesta jäsenvaltiosta, jossa aineella on jo direktiivin 91/414/ETY mukaisesti myönnetty markkinoille saattamista koskeva lupa, on noudatettava yksinkertaistettua lupamenettelyä tuotteen tunnuspiirteitä koskevien edellytysten selvittämiseksi, ja suoritettava 800 euron suuruinen maksu
   Tuomiolauselma
   Jäsenvaltio voi edellyttää, että yksinkertaistettua markkinoille saattamista koskevaa lupaa koskevaa menettelyä noudatetaan kasvinsuojeluaineen rinnakkaistuonnissa toisesta jäsenvaltiosta, jossa tällä aineella on jo tällainen lupa, kun maahantuontia harjoittaa maanviljelijä pelkästään oman tilansa tarpeisiin, ja näin myönnetty markkinoille saattamista koskeva lupa on kunkin elinkeinonharjoittajan osalta henkilökohtainen. Tällaisen luvan edellytyksenä ei voi olla maahantuodun aineen merkitseminen kyseessä olevan elinkeinonharjoittajan tavaramerkillä, kun elinkeinonharjoittajana on maanviljelijä, joka harjoittaa rinnakkaistuontia pelkästään oman tilansa tarpeisiin. Mainitun luvan edellytyksenä ei voi olla sellaisen maksun suorittaminen, joka ei ole sopiva lupahakemuksen käsittelyssä tarvittavasta valvonnasta tai hallinnollisesta menettelystä aiheutuviin kuluihin nähden. Tällaisten kulujen kertaluonteinen arviointi on kuitenkin sallittua suhteellisuusperiaatetta noudattaen.
   
      (1)  EUVL C 212, 2.9.2006.